sagorsarker/bangla-wikipedia huggingface dataset:
মনিরুজ্জামান খান

শহীদ মনিরুজ্জামান খান (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
মনিরুজ্জামান খানের জন্ম টাঙ্গাইল জেলার কালিহাতি উপজেলার বাথুলিসাদী গ্রামে। তিনি বিবাহিত ছিলেন। তার বাবার নাম আকমল খান এবং মায়ের নাম আমেনা বেগম। তার স্ত্রীর নাম জাহানারা বেগম। তার এক ছেলে, পাঁচ মেয়ে। 
ইপিআরে চাকরি করতেন মনিরুজ্জামান খান। ১৯৭১ সালে কর্মরত ছিলেন যশোর সেক্টর হেডকোয়ার্টারের ৪ নম্বর উইংয়ে। মুক্তিযুদ্ধ শুরু হলে যুদ্ধে যোগ দেন। ওই সময় কুষ্টিয়ার যুদ্ধে তিনি গুরুত্বপূর্ণ ভূমিকা পালন করেন। তার নেতৃত্বে একদল মুক্তিযোদ্ধা কুষ্টিয়ার মোহিনী মিলে অবস্থিত পাকিস্তানি ওয়্যারলেস স্টেশনের ওপর আক্রমণ চালায়। তাদের আক্রমণে পাকিস্তান সেনাবাহিনীর দল সেখান থেকে পালিয়ে যায়। মোহনী মিলের ওয়্যারলেস স্টেশন তারা দখল করেন। ১ এপ্রিল কুষ্টিয়া মুক্ত হয়। প্রতিরোধযুদ্ধ শেষে মনিরুজ্জামান খান তার দলের সঙ্গে ভারতে যান। সেখানে পুনর্গঠিত হওয়ার পর ৮ নম্বর সেক্টরের বয়রা সাব সেক্টর এলাকায় যুদ্ধ করেন। উল্লেখযোগ্য যুদ্ধ ছুটিপুর, হিজলী, বর্ণী।
সীমান্ত এলাকায় অন্যত্র টহলে ছিলেন মনিরুজ্জামান খান। সীমান্তের ওপারে ঘাঁটিতে ফিরতেই খবর পেলেন, যশোর জেলার ঝিকরগাছা উপজেলার গঙ্গানন্দপুর ইউনিয়নের অন্তর্গত কাশিপুরে পাকিস্তান সেনাবাহিনীর একটি দলের সঙ্গে মুক্তিযোদ্ধারা যুদ্ধ করছেন। সেখানে প্রচণ্ড যুদ্ধ চলছে। এ খবর পেয়ে সাহসী মুক্তিযোদ্ধা মনিরুজ্জামান বসে থাকতে পারলেন না। যুদ্ধরত মুক্তিযোদ্ধাদের সাহায্যার্থে কয়েকজনকে সঙ্গে নিয়ে রওনা হলেন সেদিকে। ইউনিয়নের মাঝ দিয়ে কপোতাক্ষ নদ। কাশিপুরে আছে একটি সেতু। পাকিস্তান সেনাবাহিনী প্রায়ই ওই সেতু দিয়ে সীমান্ত এলাকায় যায়। ১৯৭১ সালের ২৭ জুনেও আসে একদল পাকিস্তানি সেনা। সেদিন তারা সংখ্যায় ছিল বিপুল। সেতুর ওপারে গাড়ি রেখে তারা ছড়িয়ে পড়ে বিভিন্ন দিকে। সীমান্ত এলাকায় অবস্থানরত মুক্তিযোদ্ধারা পাকিস্তানি সেনাদের আক্রমণ করেন। কাশিপুরের বিভিন্ন স্থানে যুদ্ধ চলতে থাকে।
এদিকে মুক্তিযোদ্ধাদের তাড়া খেয়ে কাশিপুরে এক জঙ্গলে লুকিয়ে ছিল কয়েকজন পাকিস্তানি সেনা। তার পাশ দিয়েই মুক্তিযোদ্ধাদের নিয়ে আসছিলেন মনিরুজ্জামান খান। ওখানে লুকিয়ে থাকা পাকিস্তানি সেনারা তাদের আক্রমণ করে। আকস্মিক এ আক্রমণের জন্য প্রস্তুত ছিলেন না তারা। আসার পথে খবর পেয়েছেন পাকিস্তানি সেনারা গঙ্গানন্দপুরের দিকে পালিয়ে গেছে। এ জন্য তিনি ও তার সহযোদ্ধারা প্রথমে কিছুটা বিভ্রান্ত হয়ে পড়েন। মনে করলেন মুক্তিযোদ্ধারাই ভুল করে তাদের পাকিস্তানি সেনা মনে করে আক্রমণ করেছেন। কারণ, তাদের এবং পাকিস্তানি সেনাদের পোশাক একই রকমের। পরে তারা বুঝতে পারলেন এরা আসলেই পাকিস্তানি সেনা। তখন সাহসী মনিরুজ্জামান পাল্টা গুলি করে জঙ্গলের ভেতরে ঢুকে পড়েন। তিনি ছিলেন সবার সামনে। পেছনে তার সহযোদ্ধারা। মনিরুজ্জামান অত্যন্ত ক্ষিপ্রতার সঙ্গে গুলি করতে করতে চলে যান বেশ আগে। আর ঠিক তখনই পাকিস্তানি সেনাদের ছোড়া কয়েকটি গুলি এসে লাগে তার বুকে। সঙ্গে সঙ্গে তিনি ঢলে পড়েন মাটিতে। শহীদ হন মনিরুজ্জামান খান। ঘটনার আকস্মিকতায় এবং দলনেতাকে হারিয়ে তার সহযোদ্ধারা কিছুটা হতবিহ্বল হয়ে পড়েন। এ সুযোগে সেখানে লুকিয়ে থাকা পাকিস্তানি সেনারা পালিয়ে যায়। মনিরুজ্জামান খানের শহীদ হওয়ার ঘটনা মুক্তিযোদ্ধাদের মনে বেশ দাগ কাটে। পরে সহযোদ্ধারা তার মরদেহ উদ্ধার করে সমাহিত করেন কাশিপুরে। সেখানে তার কবর সংরক্ষিত।
রংবাজ (২০১৭-এর চলচ্চিত্র)

রংবাজ শামীম আহমেদ রনি এবং আব্দুল মান্নান এর যৌথ পরিচালনায় নির্মিত ২০১৭ সালের বাংলাদেশী চলচ্চিত্র। এটি শ্রীকান্ত মেহতা ও মহেন্দ্র সনির প্রযোজনায় শ্রী ভেঙ্কটেশ ফিল্মস এবং রুপরং ফিল্ম লিমিটেড এর ব্যানারে নির্মাণ করা হয়। এটি ভারতীয় প্রযোজনা প্রতিষ্ঠান শ্রী ভেঙ্কটেশ ফিল্মসের ব্যানারে নির্মাণ করা প্রথম চলচ্চিত্র যা শুধুমাত্র বাংলাদেশী প্রেক্ষগৃহে মুক্তি দেওয়া হয়। চলচ্চিত্রটি শ্রী ভেঙ্কটেশ ফিল্মস এন্টারটেইন্টমেন্টের ব্যানারে নির্মিত প্রথম কোন বাংলাদেশী উদ্যোগ। চলচ্চিত্রটিতে প্রধান চরিত্রে অভিনয় করেন সুপারস্টার শাকিব খান এবং শবনম বুবলি এছাড়াও সহ-তারকা হিসেবে রজতাভ দত্ত, অমিত হাসান এবং সাদেক বাচ্চু অভিনয় করেন।
চলচ্চিত্রটি ২০১৭ সালে ২ সেপ্টেম্বর ঈদুল আযহা উপলক্ষে প্রায় ১৩০টি প্রেক্ষাগৃহে মুক্তি দেওয়া হয়।
রঙ্গবাজারের শুটিং ১৮ এপ্রিল ২০১৭ সালে শুরু হয়। ছবিটির প্রথম ভাগের সম্পূর্ণভাবে পাবনায় ১০ দিন ধরে চিত্রিত হয়। ছবিটি দ্বিতীয় ভাগের শুটিং ঢাকায় করা হয়। চলচ্চিত্রের শেষ ভাগের শুটিং ঢাকা ও পাবনায় চিত্রিত করা ও এতে সময় লাগে ৩০ দিন। সুইজারল্যান্ড এবং ইতালিতে বিভিন্ন স্থানে চলচ্চিত্রেরর সঙ্গীতগুলির জন্য শুটিং করা হয়। এছাড়া কিছু কলকাতায়ও চিত্রিত করা হয়। চলচ্চিত্রটির শুটিং শেষ করতে সময় লাগে ৪৫ দিন।
চলচ্চিত্রটির গান লিখেছেন আলী আকরাম শুভ, সাব্বি গুপ্ত ও দেবু। চলচ্চিত্রটির প্রথম গান ‍‍"ঘুম আমার" ২০ আগস্ট ২০১৭ তারিখে ইউটিউবে মুক্তি দেওয়া হয়।
হীরা মাণিক জ্বলে

হীরে মানিক জ্বলে কথাসাহিত্যিক বিভূতিভূষণ বন্দ্যোপাধ্যায় (১৮৯৪-১৯৫০) রচিত উপন্যাস। ১৯৪৬ সালে সর্বপ্রথম প্রকাশিত হয় রমাঞ্চকর উপন্যাসটি।
সুশীল, একজন সাহসী বাঙালি ছেলে সাথে সনৎ ও জামাতুল্লাকে নিয়ে আসেন ডাচ ওয়েস্ট ইন্ডিজের একটি দ্বীপে। সেখানে তার রোমাঞ্চকর এক অভিযানে যায়। যেখানে তারা আবিষ্কার করে প্রাচীন হিন্দু রাজ্যের রাজধানী এ রাজপ্রাসাদ। সেই ধ্বংসপ্রাপ্ত রাজধানী শহরের মধ্যেই একটি গুহা এবং বেশ কিছু অমূল্য পাথর ও অন্যান্য ধনসম্পদ খুঁজে পায়। কিন্তু দুর্ভাগ্যজনকভাবে সেখানে বিপদ তাদের জন্য অপেক্ষা করছিল।
আইনুল হক

মোহাম্মদ আইনুল হক (আইনুল হক নামে সুপরিচিত) একজন বাংলাদেশী পেশাদার ফুটবল খেলোয়াড় ছিলেন। ভক্তদের কাছে ডিআইটি (যা রাজউক ভবনের তৎকালীন ভবন ঢাকা ইম্প্রুভমেন্ট ট্রাস্ট ভবনের সংক্ষিপ্ত রূপ) ডাকনামে পরিচিত আইনুল তার দীর্ঘ খেলোয়াড়ি জীবনের অধিকাংশ সময় ঢাকা মোহামেডানের হয়ে খেলেছিলেন। তিনি ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন। স্বাধীন বাংলা ফুটবল দলের হয়ে খেলে মুক্তিযোদ্ধাদের সহযোগিতার জন্য তহবিল সংগ্রহ করেছিলেন।
১৯৬২ সালে, বাংলাদেশী ফুটবল ক্লাব পুলিশ দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। অতঃপর তিনি ফায়ার সার্ভিস দলে যোগদান করেছিলেন। ফায়ার সার্ভিসে চমৎকার নৈপুণ্যের কারণে ১৯৬৮ সালে তিনি ঢাকা মোহামেডানে যোগদান করেছিলেন; ঢাকা মোহামেডানের হয়ে ১০ মৌসুম খেলার পর তিনি অবসর গ্রহণ করেছিলেন।
ফুটবল খেলোয়াড়ি জীবনের ইতি টানার পর, আইনুল তার স্ত্রী ও একমাত্র মেয়েকে নিয়ে সংসার চালাতে একটি বেসরকারী প্রতিষ্ঠানে সামান্য চাকুরিতে কাটিয়ে দেন ২২টি বছর। ২০১৭ সালের ২৯শে আগস্ট তারিখে, বাংলাদেশের ঢাকার জিগাতলার নিজ বাসস্থানে হৃৎযন্ত্রের ক্রিয়া বন্ধ হওয়ার মাধ্যমে হয়ে তিনি মৃত্যুবরণ করেছেন।
মাগুরা

মাগুরা বাংলাদেশের দক্ষিণ-পশ্চিমাঞ্চলের মাগুরা জেলার নবগঙ্গা নদীর তীরে অবস্থিত একটি শহর। এটি খুলনা বিভাগের খুলনা, কুষ্টিয়া, যশোর ও ঝিনাইদহের পরে ৫ম বৃহত্তম শহর। এটি মাগুরা জেলার সবচেয়ে বড় এবং প্রধান শহর। আয়তনে এটি খুলনা বিভাগের সবচেয়ে বড় পৌরসভা। শহরটির সবচেয়ে নিকটবর্তী আন্তর্জাতিক এবং অভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং যশোর বিমানবন্দর। বিভাগীয় শহর খুলনা থেকে মাগুরা শহরের দূরত্ব ৭৭ কি.মি.।
মাগুরা শহরের মোট জনসংখ্যা ১,১৪,২৪০ জন যার মধ্যে ৫৭,১৫১ জন পুরুষ এবং ৫৭,০৮৯ জন নারী।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১২.১৯ মিটার।
১৯৭২ সালে মাগুরা শহরের নাগরিকদের সেবা ও অন্যান্য সুযোগ-সুবিধা প্রদান করার উদ্দেশ্যে মাগুরা পৌরসভা নামক একটি স্থানীয় সরকার সংস্থা (পৌরসভা) গঠিত হয় যা ৯টি ওয়ার্ড এবং ৬১টি মহল্লায় বিভক্ত । ৪৪.৩৬ বর্গ কি.মি. আয়তনের মাগুরা শহর এলাকাটি মাগুরা পৌরসভা দ্বারা পরিচালিত হয়।
মাগুরা শহরের স্বাক্ষরতার হার হলো শতকরা ৬৬.০০%। মাগুরার সবচেয়ে পুরাতন শিক্ষাপ্রতিষ্ঠান হলো মাগুরা সরকারি উচ্চ বিদ্যালয় যা ১৮৫৪ সালে প্রতিষ্ঠিত হয়েছে।
বেদ কৃষ্ণমূর্তি

বেদ কৃষ্ণমূর্তি (; জন্ম: ১৬ অক্টোবর ১৯৯২; কর্ণাটকের চিকমাগালুর জেলার কাদুরে) হলেন একজন ভারতীয় মহিলা ক্রিকেট খেলোয়াড়। ইংল্যান্ড মহিলা ক্রিকেট দলের বিরুদ্ধে ২০১১ সালের ৩০ জুন ডার্বিতে একদিনের আন্তর্জাতিক ম্যাচে তার আন্তর্জাতিক ক্রিকেট অভিষেক ঘটে। তিনি ডানহাতে ব্যাট ও ডানহাতে লেগব্রেক বল করেন।
২০১৫ সালের নভেম্বর মাসে ওনার নাম দ্বিতীয় শ্রেণীর চুক্তিতালিকাভুক্ত করা হয়। সেবারেই প্রথম মহিলা ক্রিকেটারদের জন্য ভারতীয় ক্রিকেট নিয়ন্ত্রণ বোর্ড চুক্তি ব্যবস্থা শুরু করে।
পরিবারে বেদ চার ভাইবোনদের মধ্যে কনিষ্ঠতম। ১২ বছর বয়সে উনি ডবল ব্ল্যাক বেল্ট অর্জন করেন। তার বাবা একজন কেবল অপারেটর এবং তিনি চিকমাগালুররের একটি ছোট তালুক থেকে বেঙ্গালুরু চলে আসেন মেয়ের জাতীয় দলে খেলার স্বপ্ন পূরণ করার জন্য।
২০১৭ সালের মহিলা ক্রিকেট বিশ্বকাপ ফাইনাল খেলা ভারতীয় দলের সদস্যা ছিলেন বেদ।
দামতুয়া ঝর্ণা

দামতুয়া ঝর্ণা বাংলাদেশের বান্দরবান জেলার আলিকদম উপজেলায় অবস্থিত। এই ঝর্ণাটি একাধিক নামে পরিচিত।
ঝর্ণাটি মুরং এলাকায় অবস্থিত। মুরং ভাষায় ঝর্ণাটি যে ঝিরিতে অবস্থিত তাকে তুক অ বলে। তুক অর্থ ব্যাঙ এবং অ অর্থ ঝিরি। তুক অ অর্থ ব্যাঙ ঝিরি। ডামতুয়া অর্থ খাড়া আকৃতির দেয়াল যা বেয়ে ব্যাঙ বা মাছ উপরেউঠতে পারেনা। ওয়াজ্ঞাপারাগ অর্থ পাহাড় বা উচুঁ স্থান থেকে পানি পড়া। তুক অ ডামতুয়া ওয়াজ্ঞাপারাগ সহ ঝর্ণাটিকে একাধিক নামে ডাকা হয়। এখানে দুই দিক থেকে পানি পড়ার কারণে ঝর্ণা সহ খোলা স্থানটিতে চাঁদের আলোতে অন্য রকম সৌন্দর্যের কারণে স্থানীয় মুরং ভাষায়” লামোনই” ঝর্ণা বলা হয়। লামো অর্থ চাঁদ ও নই অর্থ আলো। লামোনই অর্থ চাঁদের আলো।
ধুপপানি ঝর্ণা

ধুপপানি ঝর্ণা বাংলাদেশের রাঙ্গামাটি জেলার বিলাইছড়ি উপজেলার একটি ঝর্ণা যা ফারুয়া ইউনিয়নের ওড়াছড়ি নামক স্থানে অবস্থিত। স্থানীয়রা দুপপানি ঝর্ণা নামেও ডেকে থাকে। স্থানীয় শব্দে ধুপ অর্থ সাদা আর পানি যুক্ত করে এটিকে সাদা পানির ঝর্ণাও বলা হয়।
ঝর্ণাটি লোক চক্ষুর অন্তরালে ছিলো। ২০০০ সালের দিকে এক বৌদ্ধ সন্ন্যাসী গভীর অরণ্যে দুপপানি ঝর্ণার নিচে ধ্যান শুরু করেন। পরে স্থানীয় লোকজন জেনে ঐ বৌদ্ধ ধ্যান সন্ন্যাসীকে দিনের নির্দিষ্ট কিছু সময় বা উপলক্ষ্যে সেবা করতে গেলে এই ঝরনাটি জন সম্মুখে পরিচিতি লাভ করে।
তঞ্চঙ্গ্যা ভাষায় ধুপ অর্থ । পানিকে পানিই বলা হয় তঞ্চংগা ভাষায়। ধুপপানি অর্থ সাদা পানির ঝর্ণা। ঝর্ণার পানি স্বচ্ছ এবং যখন অনেক উচু থেকে তার জল আছড়ে পড়ে তখন তা শুধু সাদাই দেখা যায়। তাই একে ধুপ পানির ঝর্ণা বলা হয়। সমতল থেকে এর উচ্চতা প্রায় ১৫০ । ঝর্ণা থেকে পানি আছড়ে পড়ার শব্দ প্রায় ২ কিলোমিটার দুর থেকে শোনা যায়।
এই ঝর্ণার ওপরে একজন সাধু তার আশ্রমে ধ্যান করেন। স্থানীয় ভাষায় এই ধর্মযাজক সাধুকে বলা হয় ‘ভান্তে’, এই ছয় দিনে ভান্তে কোনো চিৎকার-চেঁচামেচি পছন্দ করেন না। তিনি সপ্তাহের ছয় দিন ধ্যান করে শুধু রোববারে খাবার খাওয়ার জন্য নিচে নেমে আসেন। তাই শুধু রোববারেই ঝর্ণাটায় লোকজনের যাওয়ার অনুমতি দেওয়া হয়।
তবে বর্তমানে এটি ভ্রমণ পিপাসুদের আগ্রহের স্থান হওয়ায় ঝর্ণার স্থানে অতিরিক্ত শব্দ না করার শর্তে স্থানটিতে সপ্তাহের অন্যান্য দিনও প্রবেশের অনুমতি দেয়া হয়।
বিলাইছড়ি উপজেলাটি পার্বত্য অঞ্চলের অংশ হওয়ায় স্থানটিতে বাংলাদেশের অন্য অঞ্চলের মানুষ প্রবেশের ক্ষেত্রে ব্যক্তিগত জাতীয় পরিচয়পত্র, কিংবা পাসপোর্টের ফটোকপি, কিংবা যে কোন পরিচয়পত্র সাথে থাকতে হয়, যা বাংলাদেশ সেনাবাহিনীর বিভিন্ন ক্যাম্পে প্রদর্শন সাপেক্ষে ওই সকল এলাকায় প্রবেশের অনুমতি দেয়া হয়।
চিটাগাং স্টিল মিলস

চিটাগাং স্টিল মিলস () চট্রগ্রাম জেলার পতেঙ্গা থানায় অবস্থিত ছিল। এটি ছিল বাংলাদেশের প্রথম সরকারি ইস্পাতের কারখানা। ১৯৯৯ সালে একটি সরকারি প্রজ্ঞাপনের মাধ্যমে এটিকে বন্ধ ঘোষণা করা হয়।
পূর্ব-পাকিস্তানের সামুগ্রিক ইস্পাতের চাহিদার কথা মাথায় রেখে তৎকালীন পাকিস্তান সরকার ১৯৬০ সালের দিকে চট্রগ্রামে এই ইস্পাত কারখানাটি স্থাপনের পরিকল্পনা হাতে নেয়। কারখানাটি স্থাপনের উদ্দেশ্যে কর্ণফুলী নদীর পাড়ে প্রায় ২২২.৪২ একর জমি অধিগ্রহণ করা হয় ১৯৬০ সালের শেষের দিকে। কারখানাটি স্থাপনের প্রকল্প ব্যয় নির্ধারণ করা হয় তৎকালীন ৫৬.৭০ কোটি রুপী যা মাঝে ১৬.৬৭ কোটি রুপী ছিল বৈদেশিক সহায়তা। কারখানাটি স্থাপনের দ্বায়িক্ত দেয়া হয় ইস্ট পাকিস্তান ইন্ডাস্ট্রিয়াল ডেভলপমেন্ট কর্পোরেশন (EPIDC) নামে সরকারি সংস্থাকে। জাপানের কোবে স্টিল লিঃ (Kobe Steel Ltd.) মাধ্যমে ১৯৬৭ সাল নাগাদ কারখানাটির স্থাপন কাজ সম্পন্ন শেষ করা হয়। কারখানটি বাণিজ্যিক উৎপাদনে যায় ১৯৬৭ সালের আগস্ট মাসে।
বাংলাদেশ স্বাধীনতা অর্জনের পর ১৯৭২ সালে এটিকে একটি পৃথক কোম্পানিতে পরিণত করা হয়। কর্ণফুলি নদীর তীরে কারখানাটির অবস্থান হওয়ায় ১৯৯১ সালের ঘূর্ণিঝড়ের সময় কারখানাটির ব্যাপক ক্ষয়ক্ষতি হয়। ১৯৯৯ সালের জুলাই মাসে কারখানাটি বন্ধ ঘোষণা করা হয়।
ইস্পাত কারখানাটির উৎপাদন ক্ষমতা ছিল প্রায় ১,৫০,০০০ টন প্রতি বছর। ইস্পাত কারখানাটির উৎপাদিত পণ্যসমূহের মধ্যে অন্যতম পণ্যগুলো হল:
কারখানাটির উৎপাদনের হিসাবের তালিকা (১৯৬৭ সালে থাকে ১৯৯৯ সাল পর্যন্ত) নিম্নে দেয়া হলঃ
লুংচিয়াং সেতু

লুংচিয়াং সেতু বা লুং নদীর সেতু (龙江 特 大桥) চীনের ইউন্নান প্রদেশের পাওশান শহরের কাছে অবস্থিত একটি ঝুলন্ত সেতু। সেতুটির প্রধান খাম্বা-পরিসরটি ১,১৯৬ মিটার (৩,৯২৪ ফুট) দীর্ঘ, যা এযাবৎ কালের সবচেয়ে দীর্ঘতম। নিচের নদী থেকে ২৮০ মিটার (৯২০ ফুট) উচুতে নির্মিত এই সেতুটি বিশ্বের সর্বোচ্চ ঝুলন্ত সেতু। ২০১৬ সালের এপ্রিল মাসে সেতুটির নির্মাণকাজ সম্পন্ন হয়। 
সেতুটি পাওশান-থেংচুং মহাসড়কের একটি অংশ যা দক্ষিণ পশ্চিম চীনের পাওশান এবং থেংচুং নগরী দুইটির মধ্যে সংযোগ স্থাপন করেছে, এবং মিয়ানমার থেকে সরাসরি যোগাযোগ ঘটাবে। এটি লুং নদী উপত্যকা অতিক্রম করে, বোটেং এক্সপ্রেসওয়ের বৃহত্তম প্রাকৃতিক বাধা।বৌশান থেকে টেন্চং পর্যন্ত যাবার জন্য আগে সেতু না থাকার জন্য ১৩.৫ কিমি (৮.৪মাইল) পর্বতমালার মধ্য দিয়ে চলাচল করতে হত এবং বর্তমানে সেতু তৈরিতে যাত্র পথ ২৪৭১ মিটার (৮,১০৭ ফুট) এর মধ্যে সম্পূর্ণ হয়ে যায়।
চরিত্রহীন (উপন্যাস)

১৯১৭ সালে প্রকাশিত হয়।
১৯০০ শতাব্দীর প্রথম দশকের বাংলা সমাজের পটভূমিকায় এই উপন্যাসটি রচিত। উপন্যাসটিতে চারটি নারী চরিত্র রয়েছে। প্রধান দুটি নারী চরিত্রের নাম সাবিত্রী ও কিরণময়ী। ছোট দুটি নারী চরিত্রের নাম সুরবালা ও সরোজিনী। সাবেক দুই চরিত্রই (চরিত্রহীন) হওয়ার অভিযোগ রয়েছে। এটি সবচেয়ে আকর্ষণীয় যে সব চার চরিত্র সম্পূর্ণ ভিন্ন।
সাবিত্রী চরিত্রটি বিশুদ্ধ, সে তার ভালবাসার মানুষ সতীশ-এর প্রতি অনুগত। সুরবালা উপেন্দ্রনাথের স্ত্রী। তিনি বয়সে তরুণ, ধর্মীয় গ্রন্থগুলিতে অন্ধবিশ্বাসের কারণে তার চরিত্রও চিত্তাকর্ষক। সরোজিনী পাশ্চাত্য শৈলীতে শিক্ষিত এবং চিন্তা-ভাবনায় অগ্রসর কিন্তু পারিবারিক পরিস্থিতিত এবং একটি জাদরেল মা দ্বারা তার জীবনযাপন অবরুদ্ধ। সরোজিনী শেষ পর্যন্ত সতীশকে বিয়ে করেন। উপন্যাসের সবচেয়ে আকর্ষণীয় চরিত্র কিরণময়ী। তরুণ এবং অত্যন্ত সুন্দরী, বুদ্ধিমতী। তবে তার আবেগ ও আকাঙ্খাগুলো সর্বদা বিবাহিত বিষয়গুলির তুলনায় স্বামীকে শিক্ষাদান করার জন্য এবং স্বামী ও শ্বাশুড়ীর দ্বারা সর্বদা দমিত হয়।
তিনজন পুরুষ চারজন নারীর জীবনে অত্যন্ত গুরুত্বপূর্ণ ভূমিকা পালন করে, কিন্তু বেশিরভাগ সময় তাদের কর্ম নারীদের জন্য ক্ষতিকর। তারা অর্পিত, অবিচ্ছেদ্য এবং তাদের আবেগ নিয়ন্ত্রণে নয়। সেটি সাবিত্রীর পতন নিয়ে আসে এবং শেষ পর্যন্ত সরোজিনীর সাথে অদ্ভুতভাবে কাজ করে, যখন তিনি উপেন্দ্রর মৃত্যু বরণে চূড়ান্ত পুনর্মিলন নিয়ে আসেন। উপেন্দ্র প্রথমে কিরণময়ীকে সাহায্য করতেন, কিন্তু দিবাকরের সাথে তার সম্পর্কের সবচেয়ে খারাপ দিকটি মনে করে এবং আসলে দিবাকরের সাথে কিরণময়ীর বাধ্যতামূলক অংশীদার হয়ে ওঠে। দিবাকর দুর্বল-নিখুঁত এবং অপ্রতিভ। একটি অনাথ, তিনি কিরণময়ী দ্বারা তার ভাই হিসাবে চিকিৎসা দ্বারা আনন্দিত হয়, এবং অবশেষে শিক্ষা লাভ করেন। তিনি কিরণময়ীর সাথে তার সমাধিস্থলের পরে সম্পূর্ণ দায়িত্বহীনভাবে কাজ করেন।
কুলটা ঘরের মেয়ে এবং বিধবা। সাবিত্রী। যে সতীশ নামের ছেলেকে ভালোবাসে। যাকে উপন্যাসের নায়ক বলতে পারি। "নারীর যদি কোন গৌরব থাকে, সে তার প্রেম।" সাবিত্রীকে আমরা শুধুমাত্র এই উক্তি দিয়েই বিচার করতে পারি! সাবিত্রী দেহমনে পবিত্র জেনেও সমাজের চোখে নিজেকে পাপী মনে করেছে। হিন্দু ধর্মে বিধবাবিবাহ পাপ। হিন্দু ধর্মের সনাতন এই মূল্যবোধে বিশ্বাস স্থাপন করেই বিধবা সাবিত্রী বারবার প্রত্যাখ্যান করেছে সতীশের বিয়ের প্রস্তাবকে। 
হারাণের স্ত্রী। হারাণ পঙ্গু। কিরণময়ীকে তিনি সর্বদা চোখে চোখে রাখেন।
উপেনের স্ত্রী। উপেন তাকে চোখে হারায়। উপন্যাসের শেষে যক্ষ্মা রোগে মারা যায়।
সতীশকে খুব ভালবাসেন। শিক্ষিত এবং আধুনিক ধ্যান ধারণায় বিশ্বাসী এক নারী।
ফারুক ইঞ্জিনিয়ার

ফারুক মানেকশ ইঞ্জিনিয়ার (; জন্ম: ২৫ ফেব্রুয়ারি, ১৯৩৮) তৎকালীন ব্রিটিশ ভারতের মহারাষ্ট্রের বোম্বে এলাকায় জন্মগ্রহণকারী পার্সি বংশোদ্ভূত ম্যাচ রেফারি ও সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৭৫ সময়কালে ভারত দলের পক্ষে আন্তর্জাতিক পর্যায়ের ক্রিকেটে অংশগ্রহণ করেছিলেন।
দলে তিনি মূলতঃ উইকেট-রক্ষকের দায়িত্ব পালন করেছেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শীতা দেখিয়েছেন মাতুঙ্গার পোদার কলেজের প্রাক্তন ছাত্র ফারুক ইঞ্জিনিয়ার। ঘরোয়া প্রথম-শ্রেণীর ক্রিকেটে বোম্বে ও ইংরেজ কাউন্টি ক্রিকেটে ল্যাঙ্কাশায়ারের পক্ষে খেলেছেন।
১৯৫৯ থেকে ১৯৭৫ সময়কালে ভারতের ঘরোয়া ক্রিকেটে বোম্বের প্রতিনিধিত্ব করেন। ইংল্যান্ডের কাউন্টি ক্রিকেটে ১৯৬৮ থেকে ১৯৭৬ সাল পর্যন্ত ল্যাঙ্কাশায়ারের সদস্য ছিলেন। তন্মধ্যে, জুন, ১৯৭৫ সালে বাক্সটনের পার্ক রোডে ল্যাঙ্কাশায়ারের পক্ষে খেলেন। ডার্বিশায়ারের বিপক্ষে অনুষ্ঠিত ঐ খেলাটি প্রচণ্ড তুষারপাতের কারণে বন্ধ রাখতে হয়েছিল।
১৯৬১ থেকে ১৯৭৫ সময়কাল পর্যন্ত আন্তর্জাতিক ক্রিকেটে সক্রিয় ছিলেন ফারুক ইঞ্জিনিয়ার। সমগ্র খেলোয়াড়ী জীবনে ভারতের পক্ষে ৪৬ টেস্টে অংশ নিয়েছেন। ভারতের পক্ষে দুইটি টেস্ট শতক হাঁকিয়েছেন। ১ ডিসেম্বর, ১৯৬১ তারিখে ইংল্যান্ডের বিপক্ষে তার টেস্ট অভিষেক ঘটে।
২৩ জানুয়ারি, ১৯৭৪ তারিখে ইংল্যান্ডের বিপক্ষে ওডিআই অভিষেক হয় তার। ৩৬ বছর ১৩৮ দিন বয়সে ভারতের বয়োজ্যেষ্ঠ ওডিআই ক্রিকেটার হিসেবে ফারুক ইঞ্জিনিয়ারের অভিষেক পর্ব সম্পন্ন হয়।
বহিঃবিশ্ব একাদশের পক্ষে উইকেট-রক্ষক ছিলেন তিনি। ১৯৭০ সালে একাদশের সদস্যরূপে ইংল্যান্ড ও ১৯৭১-৭২ মৌসুমে অস্ট্রেলিয়ার বিপক্ষে খেলেন।
১৯৭৫ সালে ইংল্যান্ডে অনুষ্ঠিত ক্রিকেট বিশ্বকাপের উদ্বোধনী আসরে ভারত দলের অন্যতম সদস্য ছিলেন তিনি। ১১ জুন, ১৯৭৫ তারিখে লিডসের হেডিংলি ক্রিকেট গ্রাউন্ডে অনুষ্ঠিত প্রুডেন্সিয়াল বিশ্বকাপের ষষ্ঠ খেলায় পূর্ব আফ্রিকার বিপক্ষে স্মরণীয় অবদান রাখেন। এক ক্যাচ নেয়ার পাশাপাশি ৯৩ বলে অপরাজিত ৫৪* রান সংগ্রহ করেন। খেলায় তার দল ১০ উইকেটের বিরাট ব্যবধানে জয় তুলে নেয়। তিনি ম্যান অব দ্য ম্যাচের পুরস্কার লাভ করেন।
১৯৬৫ সালে বর্ষসেরা ভারতীয় ক্রিকেট ক্রিকেটার মনোনীত হন ও ১৯৭৩ সালে পদ্মশ্রী পদক লাভ করেন। বর্তমানে তিনি ইন্ডিয়ান প্রিমিয়ার লিগে ম্যাচ রেফারির দায়িত্ব পালন করছেন।
অধিকাংশ সময়েই তিনি ভারতের প্রথম পছন্দের উইকেট-রক্ষকের দায়িত্বে ছিলেন। বেদী, প্রসন্ন, চন্দ্রশেখর ও ভেঙ্কটরাঘবনের ন্যায় স্পিনার চতুষ্টয়ের বলগুলো সযত্নে গ্লাভস বন্দীতে অগ্রসর হন। অত্যন্ত আক্রমণধর্মী, কার্যকরী ও দর্শনীয় ব্যাটিংশৈলীর ব্যাটসম্যান হিসেবেও তিনি ভূমিকা রেখেছেন।
ম্যাডিসন বিয়ার

বিয়ারের জন্ম ১৯৯৯ সালের ৫ই মার্চ, মার্কিন যুক্তরাষ্ট্রের দক্ষিণপূর্ব নিউ ইয়র্ক রাজ্যের লং আইল্যান্ড দ্বীপের জারিকো নামক স্থানে। তার বাবা রবার্ট বিয়ার, যিনি একজন বিলাসবহুল বাড়ি নির্মাতা, এবং তার মা ট্রেসি বিয়ার, যিনি একজন অভ্যন্তরীন নকশাকারী। তার একজন ছোট ভাই রয়েছে, যার নাম রাইডার। তার পিতা-মাতার বিবাহ-বিচ্ছেদ হয়েছে, এবং তার বাবা পুনরায় বিয়ে করেছেন। ২০১২ সালে তিনি গৃহ শিক্ষার আওতা ভূক্ত হওয়ার আগে তিনি জারিকো মিডল স্কুল এ পড়াশোনা করতেন। বিয়ার একজন ইহুদী এবং আস্ককানজিদের বংশধর। 
বিয়ার ২০১২ সালের প্রথম ভাগ থেকেই তার গাওয়া জনপ্রিয় গানের কভার সমগ্র ইউটিউব এ পোষ্ট করা শুরু করেন। সেগুলো কানাডিয়ান জনপ্রিয় পপ গায়ক জাষ্টিন বিবার এর দৃষ্টি আকর্ষণ করতে সক্ষম হয়, তিনি তার নিজেস্ব তার করা এটা জেম্স এর "এট লাষ্ট" গানটির কভারের লিঙ্ক সহ তার ২৫ মিলিয়ন অনুসারীর উদ্দেশ্যে টুইট করেন। যা বিয়ারকে টুইটারে বিশ্বব্যাপী সবার ঝোকেঁ পরিনত করে এবং যা গণ-মাধ্যমের প্রতিবেদনে তার নিজের নাম তুলে ধরারর কারণ হিসেবে যথেষ্ট ছিল। বিবার ব্যক্তিগতভাবে রেকর্ড লেবেল আইল্যান্ড রেকর্ডস এর সাথে তার চুক্তি সম্পন্ন করিয়ে দেন, যে রেকর্ড লেভেলের সাথে তিনিও চুক্তিবদ্ধ ছিলেন। বিয়ারের পরিচালনার কাজটি করেন জাষ্টিনের ব্যবস্থাপক স্কুটার ব্রাওন। 
বিয়ার, মার্কিন ফ্যাশন খেলনা পুতুল ব্রান্ড প্রতিষ্ঠান মনষ্টার হাই, এর সাথে অংশিদারী হন এবং যৌথভাবে মিলে "উই আর মনষ্টার হাই" শিরোনামে ব্রান্ডের জন্য মূল সঙ্গীত রেকর্ড করেন। ২০১৩ সালের ফেব্রুয়ারি মাসে অষ্ট্রেলিয়ান গায়ক কোডি সিম্পসন বিয়ার কে সাথে নিয়ে তার গান "ভ্যালেনটাইন" পুনঃ প্রকাশ করেন, যেটি রেডিও ডিজনিতেও চালানো হয়েছিল, কিন্তু সেটি কখনোই অফিসিয়ালভাবে প্রকাশ করা হয়নি। ২০১৩ সালের সেপ্টেম্বরে, বিয়ার তার প্রথম আত্বপ্রকাশকারী একক "মেলোডিস" এবং এর গানের ভিডিও প্রকাশ করেন, যেটির গীতিকার ছিলেন পিটার কেলেচার, বেন খোন, থমাস বর্নেস এবং এনা রোল্ডসেন। ভিডিওটিতে জাষ্টিন বিবারকে অতিথি হিসেবে আর্বিভূত দেখা গিয়েছিল।
বিয়ার তার আত্বপ্রকাশকারী অ্যালবামে কাজ করছেন, তিনি বলেন যেটিতে আর এন্ড বি পপ ছোঁয়া থাকবে, তিনি নিদৃষ্ট করেন" সেখানে মন্তর গান থাকবে, দুঃখের গান থাকবে, সুখের গান থাকবে, ছেলেদের সম্পর্কে গান থাকবে এবং নিজে কে-সে সম্পর্কে গানও থাকবে। আমি নিশ্চিত করে নিচ্ছি, যেন আমি সব গুলো গান নিয়ে খুশি থাকি, কারণ আমি এগুলো নিয়ে মোটেও সুখী নই, আমি অন্য কারো থেকে তা আশা করতে পারি না, আপনি কি তা জানেন?"
"আনব্রেকেবল" তার আসন্ন আত্বপ্রকাশকারী অ্যালবাম থেকে তার দ্বিতীয় একক। গানটি তিনি ২০১৪ সালের ১৭ই জুন প্রকাশ করেন, এবং গানটির গীতিকাররা হলেন জেসিকা আসলে, ইভান বোর্গাট, হিথার জেনেটি মাইলি, ম্যাট শোয়ার্জ, ইমানুয়েল কিরিয়াকু এবং এন্ড্রিউ গোল্ডস্টেন আর এটি প্রযোজনাকারী লেটার ট্যু। ২০১৪ সালের ৬ই ডিসেম্বর টুইটারে বিয়ারের অনুসারীর পরিমান দাড়ায় ১ মিলিয়ন। ২০১৫ সালের ১৬ই ফেব্রুয়ারি ঘোষণা করা হয়, বিয়ার ডিজে মাকোর "আই ওন্ট লেট ইউ ওয়াক এওয়ে" নামক এককটিতে একজন সাহায্যকারী গায়িকা হিসেবে কন্ঠ দিতে যাচ্ছেন। গানটি ২০১৫ সালের ২৪শে ফেব্রুয়ারি ডিজিটাল ডাউনলোডের জজন্য প্রকাশ করা হয় তার সাথে গানটির একটি ভিডিও মুক্তি পায়। গানটি মার্কিন যুক্তরাষ্ট্রের "হট ড্যান্স/ইলেকট্রনিক সং'স" এর তালিকায় সেরা ৪৩ নম্বরে উঠে আসে, এবং ড্যান্স/ইলেকট্রনিক ডিজিটাল সং'স এর তালিকায় ৩৩ নম্বরে উঠে আসে, আর ড্যান্স/মিক্স শো এয়ারপ্লে এর তালিকায় ১৯ নম্বরে স্থান করে নেয়।
প্যারিস জ্যাকসন

প্যারিস-মাইকেল ক্যাথেরিন জ্যাকসন (জন্ম এপ্রিল ৩, ১৯৯৮) একজন মার্কিন মডেল, অভিনেত্রী ও activist। তিনি মাইকেল জ্যাকসন ও ড্যাবি রোই এর দ্বিতীয় সন্তান ও একমাত্র কন্যা।
রেনাল কোলিক

রেনাল কোলিক হল একধরনের পেটব্যাথা, যা সাধারণত স্থানচ্যুত বৃক্কের পাথর দ্বারা রেচননালিতে (ureter) বিঘ্ন সৃষ্টি হওয়ার কারণে হয়। সবচেয়ে বেশি বিঘ্ন সৃষ্টি হয় ভেসিকো-ইউরেটেরিক জাংশনে (Vesico-ureteric junction, VUJ) যা মূত্রনালির উর্ধ্বাংশের সবথেকে সরু জায়গা। আকস্মিক বাঁধা সৃষ্টির (Acute obstruction) কারণে মূত্রপ্রবাহে ব্যাঘাত ঘটে, যার ফলে রেচননালি ফুলে যেতে পারে এবং মসৃণ পেশীর প্রতিবর্তী ক্রমকুঞ্চনজনিত খিঁচুনী (Reflexive peristaltic smooth muscle spasm) ঘটে, ফলশ্রুতিতে যা ইউরেটেরিক প্লেক্সাসের মাধ্যমে প্রেরিত হয়ে একটি তীব্র অভ্যন্তরীণ অঙ্গীয় ব্যথায় (Very intense visceral pain) পরিণত হয়।
রেনাল কোলিক সাধারণত পার্শ্বদেশে (Flank) শুরু হয় এবং প্রায়শই পাঁজরের নিচের দিকে বা কুঁচকিতে (Groin) ছড়িয়ে পড়ে। ইউরেটেরিক পেরিস্টালসিসের কারণে এটি সাধারণত তরঙ্গ আকারে আসে, তবে এটি অবিরামও হতে পারে। এ ব্যথাকে প্রায়ই সবচেয়ে শক্তিশালী ব্যথা হিসাবে বর্ণনা করা হয়।
যদিও এই অবস্থা খুব বেদনাদায়ক হতে পারে, রেচননালির যেসব পাথরের আকার ৫ মিলিমিটারের কম সেসব সাধারণত চিকিৎসা ছাড়াই ধীরে ধীরে মূত্রথলিতে চলে আসে এবং স্থায়ী কোনো শারীরিক ক্ষতি করে না। বলা হয় যে, প্রচণ্ড ব্যথা আর জমাট বাঁধা রক্ত এবং পাথরের টুকরো প্রবাহের কারণে এটি একটি আতঙ্কজনক অভিজ্ঞতা। বেশিরভাগক্ষেত্রে প্রবাহ সহজ করার জন্যে রোগীকে প্রচুর পরিমাণে পানি পান করতে বলা হয়। অন্যান্যক্ষেত্রে লিথোট্রিপসি কিংবা এন্ডোস্কোপিক সার্জারির প্রয়োজন হতে পারে। পুনঃসংঘটনের সম্ভাবনা কমানোর জন্য প্রতিরোধমূলক ব্যবস্থা গ্রহণ করা যেতে পারে।
রেনাল কোলিকের ডায়াগনোসিস বৃক্কের পাথর এবং রেচননালির পাথরের ডায়াগনোসিসের মতই।
নিম্নলিখিত অবস্থাসমূহের সাথে অবশ্যই রেনাল কোলিকের পার্থক্য নিরূপণ করতে হবে।
ছোট ছোট পাথরগুলো অনায়াসেই নির্গত হয়ে যায় এবং এক্ষেত্রে শুধু ব্যথা পরিচালনার প্রয়োজন হয়। তবে পাথরের আকার ০৫ মিলিমিটারের বেশি হলে স্বাভাবিকভাবে বের হয়ে যাওয়ার হার হ্রাস পায়। নন-স্টেরয়ডাল অ্যান্টি-ইনফ্ল্যামাটরি ড্রাগ (এনএসএআইডি বা NSAID) যেমনঃ ডাইক্লোফেনাক বা আইবুপ্রোফেন (Ibuprofen) এবং অ্যান্টিস্পাজমোডিক (Antispasmodic) ড্রাগ যেমন বিউটাইলস্কোপোলামিন (Butylscopolamine) চিকিৎসাকার্যে ব্যবহৃত হয়। যদিও জরুরীঅবস্থায় মরফিন একটি কার্যকরী ব্যথানাশক হিসেবে কাজ করে, তবুও বেশিরভাগ সময় মরফিনের সুপারিশ করা হয় না কারণ মরফিন একটি আসক্তি-সৃষ্টিকারী ড্রাগ এবং রেচননালির চাপ বৃদ্ধি করে পরিস্থিতি আরও খারাপ করে ফেলে। বমি হওয়া আফিমজাত (Opoid) ব্যথানাশক বিশেষ করে পেথেডিনের (Pethidine) একটি গুরুত্বপূর্ণ পার্শ্বপ্রতিক্রিয়া।
রোগীর জন্য সাধারণত কোন অ্যান্টালজিক (Antalgic) পজিশন নেই (যে পাশে ব্যথা নেই সে পাশে শুয়ে থাকলে এবং আক্রান্ত অংশে একটি গরম বোতল বা তোয়ালে প্রয়োগ করলে উপকার পাওয়া যেতে পারে)। বড় পাথরের সার্জারির প্রয়োজন হতে পারে, যেমন শকওয়েভ লিথোট্রিপসি (Shockwave lithotripsy), ইউরেটারোস্কোপি (Ureteroscopy) এবং পারকিউটেনাস নেফ্রোলিথোটোমি (Percutaneous nephrolithotomy)। ইউরেটারে পাথর অবস্থিত থাকলে চিকিৎসাকার্যে আলফা ব্লকার ব্যবহার করা যেতে পারে।
ক্যালসিয়াম ফসফেট

ক্যালসিয়াম ফসফেট এক শ্রেণীর অজৈব যৌগ। এটি ক্যালসিয়াম আয়ন (Ca) এবং ফসফেট আয়ন (PO) নিয়ে গঠিত যৌগ। কিছু তথাকথিত ক্যালসিয়াম ফসফেটগুলিতে ক্যালসিয়াম অক্সাইড এবং ক্যালসিয়াম হাইড্রক্সাইডও থাকে। এগুলি সাদা রঙের কঠিন পদার্থ, সেইসঙ্গে পুষ্টিগুণ রয়েছে ।
এই রাসায়নিক পদার্থগুলির মধ্যে ক্যালসিয়াম আয়ন (Ca)-এর সঙ্গে PO, HPO, এবং/অথবা HPO থাকে। 
such as and triphosphate
এই পদার্থগুলির মধ্যে Ca আয়নের সঙ্গে পলিফসফেট যেমন PO এবং ট্রাইফসফেট [PO] যুক্ত থাকে। 
এই পদার্থগুলির মধ্যে ফসফেট আয়ন ছাড়াও অন্য ঋ‌ৃণাত্মক আয়নও থাকে:
ক্যালসিয়াম ফসফেট অনেক জীবজন্তুর মধ্যে পাওয়া যায়। হাড়ের মধ্যে খনিজ এবং দাঁতের এনামেলে ক্যালসিয়াম ফসফেট থাকে। দুধের কেসিন (casein)-এর মধ্যে এটি ম্যাগনেসিয়াম, জিঙ্ক এবং সাইট্রেট-এর সাথে প্রোটিনযুক্ত কোলয়েড দ্রবণ হিসাবে বিদ্যমান থাকে । যৌথভাবে যেটি কোলয়েড ক্যালসিয়াম ফসফেট (CCP) হিসাবে পরিচিত। বিভিন্ন ক্যালসিয়াম ফসফেট খনিজ পদার্থ ফসফরিক অ্যাসিড এবং সার উৎপাদনে ব্যবহার করা হয়। নির্দিষ্ট কিছু ক্যালসিয়াম ফসফেটের অতিরিক্ত ব্যবহারের ফলে জলের মধ্যে বেশি পরিমাণে শ্যাওলা জমে । এর ফলে জলের দ্রবীভূত অক্সিজেন কমে গিয়ে জল দূষিতহয়।
রমজান মিয়া জামে মসজিদ

রমজান মিয়া জামে মসজিদ, স্থানীয়দের কাছে চৌধুরী মসজিদ নামেও পরিচিত, চট্টগ্রাম বিভাগের নোয়াখালী জেলার কবিরহাট উপজেলায় অবস্থিত একটি মসজিদ। ধারণা করা হয় এ মসজিদটি আনুমানিক ৩০০ বছরের পুরোনো।
এ মসজিদটি নোয়াখালী জেলার কবিরহাট উপজেলার ৭নং বাটইয়া ইউনিয়নে অবস্থিত।
রমজান মিয়া জামে মসজিদ মোঘল আমলের মুসলিম স্থাপত্য শিল্পের এক বিরাট নিদর্শন। ধারণা করা হয় এটি আনুমানিক ৩০০ বছরের পুরোনো। মসজিদটিতে তিনটি গম্বুজ রয়েছে যেগুলা বিভিন্ন কারুকাজে মণ্ডিত। কিন্তু কারুকাজগুলো যত্নের অভাবে এখন নিশ্চিহ্ন হয়ে যাচ্ছে। এই তিন গম্বুজের মসজিদের প্রতিষ্ঠাতাদের নাম ছিলো শায়খ নূরুল্লাহ চৌধুরী ও শায়খ মুজীর আলী চৌধুরী। বর্তমান সভাপতি খাজা মঈনুদ্দীন চৌধুরী তাদের বংশধর।
মনোক্যালসিয়াম ফসফেট

ক্যালসিয়াম ফসফেট একটি রাসায়নিক ফর্মুলা Ca ( <chem>H2PO4</chem> ) 2 ("ACMP" বা "CMP-A" অরণ্যযুক্ত monocalcium ফসফেট জন্য) সঙ্গে একটি অজৈব যৌগ হয়। এটি সাধারণত মনোহাইড্রেট ("MCP " বা "MCP-M "), <chem>Ca (H2PO4)</chem> <chem>2H2O</chem> (CAS # 10031-30-8) হিসাবে পাওয়া যায়। লবণ উভয় রংহীন সলিড। এটি প্রধানত সুপারফসফেট সার হিসাবে ব্যবহৃত হয় এবং এছাড়াও জনপ্রিয় লিভিং এজেন্ট। 
তুলনামূলকভাবে উচ্চ বিশুদ্ধতা উপাদান, হিসাবে পোড়ানো জন্য প্রয়োজনীয়, ফসফরিক অ্যাসিড সঙ্গে ক্যালসিয়াম হাইড্রক্সাইড চিকিৎসা দ্বারা উৎপাদিত হয়:
(HPO)-এর নমুনা ডেসালিয়াসিয়াম ফসফেট রূপান্তর করতে থাকে:
সুপারফসফেট সার অ্যাসিড উৎপাদিত হয় "ফসফেট শিলা" দ্বারা।ফসফরিক অ্যাসিড ব্যবহার করে, fluorapatite Ca (H2PO4)2 রূপান্তরিত হয় :
এই কঠিন ট্রিপল সুপারফসফেট বলা হয়।সার হিসাবে ব্যবহারের জন্য কয়েক মিলিয়ন টন বার্ষিক উৎপাদিত হয়।রেসিডুয়াল এইচএফ সাধারণত হাইড্রোফ্লোরোওসিলিকিক এসিড (H2SiF6) উৎপাদন করার জন্য ফসফেট অরেসের সাথে মিলিত সিলিকেটের খনিজগুলির সাথে প্রতিক্রিয়া দেয়।অ্যালুমিনিয়াম প্রক্রিয়াকরণের জন্য হেক্সাফ্লোরোসিলিকিক অ্যাসিডের বেশিরভাগ অ্যালুমিনিয়াম ফ্লোরাইড এবং ক্রিওলাইট রূপান্তরিত হয়। 1 এই উপকরণ অ্যালুমিনিয়াম ধাতু মধ্যে অ্যালুমিনিয়াম অ্যারের রূপান্তর কেন্দ্রীয় হয়। সালফিউরিক অ্যাসিড ব্যবহার করা হয়, পণ্য ফসফোগ্যাসাম (CaSO·২HO) রয়েছে এবং একক সুপারফসফেট বলা হয়।
ক্যালসিয়াম ডাইহাইড্রোজেন ফসফেট খাদ্য শিল্পে একটি ছিদ্রকারী এজেন্ট হিসাবে ব্যবহৃত হয়, যথা, বেকড সামগ্রীর বৃদ্ধি ঘটায়। কার্বন ডাই অক্সাইড এবং লবণ উৎপাদনের জন্য এটি প্রতিক্রিয়া করে, কারণ এটি ক্ষারযুক্ত, যখন একটি ক্ষার উপাদান, সাধারণত সোডিয়াম বাইকার্বোনেট (বেকিং সোডা) বা পটাশিয়াম বাইকারোনেটের সাথে মিলিত হয়। কার্বন ডাই অক্সাইড গ্যাসের বাহ্যিক চাপ ক্রমবর্ধমান প্রভাব সৃষ্টি করে। একটি প্রস্তুত প্রস্তুত বেকিং পাউডার মধ্যে মিশ্রিত করা হলে, অ্যাসিড এবং ক্ষার উপাদানগুলি সঠিক অনুপাত অন্তর্ভুক্ত করা হয় যাতে তারা একে অপরকে একেবারে নিরপেক্ষ করবে এবং পণ্য সামগ্রিক pH প্রভাবিত উল্লেখযোগ্যভাবে না। "AMCP" এবং "MCP" দ্রুত কাজ করা হয়, মিশ্রণ মিনিটের মধ্যে সবচেয়ে কার্বন ডাই অক্সাইড মুক্তি। এটি জনপ্রিয়ভাবে ব্যবহৃত হয় প্যানকেক মিক্স। দ্বৈত অভিনয় প্যাকিং গুঁড়ো মধ্যে, MCP প্রায়ই ধীর অভিনব অ্যাসিড সোডিয়াম অ্যাসিড pyrophosphate (SAPP) সঙ্গে মিলিত হয়।
শর্শাদী শাহী মসজিদ

শর্শাদী শাহী মসজিদ চট্টগ্রাম বিভাগের ফেনী জেলার সদর উপজেলার শর্শাদী গ্রামে অবস্থিত। স্থানীয় ভাবে এটি তাকিয়াহ মসজিদ নামে পরিচিত। এছাড়া ফখরুদ্দীন মুবারক শাহ মসজিদ নামেও একে অনেকে চিনে থাকে।
মসজিদটির অবস্থান ফেনী জেলার শর্শদী ইউনিয়নে। মহিপাল থেকে এই ইউনিয়নের দুরত্ব প্রায় ৪ কিলোমিটার। 
ফখরুদ্দীন মুবারক শাহ ছিলেন বাংলার প্রথম স্বাধীন সুলতানাতের প্রতিষ্ঠাতা। তার শাসনাঞ্চলের রাজধানী ছিল সোঁনারগাঁও। কুমিল্লা, নোয়াখালী, সিলেট, ত্রিপুরা ও আরাকান রাজ্য জয়লাভের পর তিনি এইসকল অঞ্চলের জন্য একটি আলাদা রাজধানী করার প্রয়োজনীয়তা অনুভব করেন। আর এই দ্বিতীয় রাজধানী করেন ফেনীর শর্শদী অঞ্চলকে যা বর্তমানে একটি ইউনিয়ন। তার শাসনকালে তিনি বহু বাঁধ, মসজিদ, সমাধি প্রস্তুত করেন। এর মধ্যে এই মসজিদটি অন্যতম।
মসজিদটি মূলত চুন, সুরকি আর ইট দিয়ে তৈরি। এটির দেয়াল প্রায় ৫ ফুট পুরু। এটির দেয়ালে লতা-পাতার নানা কারুকার্য অঙ্কন করা হয়েছে। এটির ছাদে রয়েছে তিনটি গম্বুজ আর মাঝখানের গম্বুজটি আকারে বড়। বাংলাদেশে ৪৭টি মসজিদকে প্রত্নতত্ত্ব অধিদপ্তরের অধীনে নেওয়া হয়েছে। এর মধ্যে এই মসজিদটি অন্যতম।
বারাসত গভর্নমেন্ট কলেজ

বারাসত সরকারি কলেজ (বিজিসি) ভারতের পশ্চিমবঙ্গ রাজ্যের বারাসতের একটি সরকারি সরকারি কলেজ।কলেজটি ১৯৫০ সালে প্রতিষ্ঠিত হয় এবং পশ্চিমবঙ্গ রাজ্য বিশ্ববিদ্যালয় এবং পশ্চিমবঙ্গ সরকার দ্বারা পরিচালিত হয়।এটি পূর্বে কলকাতা বিশ্ববিদ্যালয়ের সাথে যুক্ত ছিল। এটি "এ" গ্রেড এবং ডিএসটি-এফএসএস পৃষ্ঠপোষকতায় অনুমোদিত এনএএসি। 
কলেজ দুটি সময় - সকালে এবং দিন । সকালে অধ্যায় আর্টস অ্যান্ড সায়েন্সের অধীন স্নাতকোত্তর সাধারণ কোর্স পরিদর্শন করে এবং দিবসের অধ্যায় অনার্স অধ্যাপক এবং উদ্ভিদবিদ্যা স্নাতকোত্তর (যা ২০০৩ সালে প্রতিষ্ঠিত হয়), জ্যোলোজি, পদার্থবিজ্ঞান, রসায়ন, বাংলা। বর্তমানে কলেজে প্রায় ৩০০০ ছাত্র আছে।প্রতি বছর কলেজে এসসি ও এসটি (২৮%), ওবিসি (১৬%) এবং সংখ্যালঘু শিক্ষার্থীদের উচ্চ হারে বরাদ্দ করা হয়। মেয়েদের জন্য ৫০% এর বেশি আসন বরাদ্দ করা হয়েছে। কার্যনির্বাহকের পদে, এখানে বেশিরভাগ শিক্ষার্থীই বিশ্ববিদ্যালয়ের শীর্ষে অবস্থান করে।
মহাবিদ্যালয়টি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত ও ২০০৮ সাল থেকে পশ্চিমবঙ্গ রাষ্ট্রীয় বিশ্ববিদ্যালয়ের অধিভুক্ত। পূর্বে এটি কলকাতা বিশ্ববিদ্যালয়ের অধিভুক্ত ছিল। এটি যথাক্রমে ২০১৬ সালের ১৯ই জানুয়ারি জাতীয় মূল্যায়ন ও প্রত্যয়ন পরিষদ বা ন্যাকের সমীক্ষায় "এ-গ্রেড" মহাবিদ্যালয় হিসাবে স্বীকৃতি লাভ করে।
মেহেদী হক রনি

মেহেদী হক রনি (জন্ম: ৩১ ডিসেম্বর, ১৯৮৮) বাংলাদেশের একজন চিত্রগ্রাহক। এছাড়া তিনি সম্পাদক হিসেবেও কাজ করেছেন। শ্রেষ্ঠ সম্পাদক হিসেবে তিনি ২০১৫ সালে জাতীয় চলচ্চিত্র পুরস্কার লাভ করেন।
রনি ১৯৮৮ সালের ৩১ ডিসেম্বর পিরোজপুর জেলার কাউখালী উপজেলায় জন্মগ্রহণ করেন। ২০১০ সালে তিনি একটি বেসরকারি বিশ্ববিদ্যালয় থেকে বিবিএ ডিগ্রি সম্পন্ন শেষ করেন। বিশ্ববিদ্যালয় পড়াকালীন সময় তিনি বাংলাদেশ ও ভারত এর কয়েকটি ইনস্টিটিউট থেকে চলচ্চিত্রের উপর স্বল্প ও দীর্ঘমেয়াদি কোর্স করেন। 
রনি ২০০৭ সালে ভিডিও সম্পাদক হিসেবে মিডিয়া স্টেশন নামে একটি প্রতিষ্ঠানে যোগ দেন। এরপর তিনি ২০১০ সাল পর্যন্ত বিভিন্ন প্রতিষ্ঠানে সম্পাদক হিসেবে কাজ করেন। ২০১০ সাল থেকে তিনি সম্পাদনার পাশাপাশি চিত্রগ্রহণ এর কাজ শুরু করেন। ২০১১ সাল থেকে এখন পর্যন্ত তিনি চিত্রগ্রহণের কাজ করে যাচ্ছেন। তিনি টেলিফিল্ম "আঁধারের ঋণ" এর জন্য চারুনীড়ম টেলিভশন কাহিনীচিত্র পুরস্কার ২০১৫ এর শ্রেষ্ঠ চিত্রগ্রাহকের মনোনয়ন পেয়েছিলেন। তিনি একই বছর বাপজানের বায়স্কোপ সিনেমা থেকে শ্রেষ্ঠ সম্পাদক হিসেবে জাতীয় চলচ্চিত্র পুরস্কার লাভ করেন। বর্তমানে তিনি বাংলাদেশ ক্যামেরাম্যান এসোসিয়েশন এর প্রচার সম্পাদক ও বাংলাদেশ সিনেমাটোগ্রাফারস সোসাইটি এর পূর্ণ সদস্য পদে নিয়োজিত রয়েছেন।
সারদা মা গার্লস কলেজ

সারদা মা গার্লস কলেজ ২০০৬ সালে প্রতিষ্ঠিত, বারাসতের নবাবাপলীর একটি মহিলা কলেজ। এটি কলা এবং বিজ্ঞান মধ্যে স্নাতকোত্তর কোর্স অফার। এটি পশ্চিমবঙ্গ স্টেট ইউনিভার্সিটি থেকে অনুমোদিত।
মহাবিদ্যালয়টি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত ও ২০০৮ সাল থেকে পশ্চিমবঙ্গ রাষ্ট্রীয় বিশ্ববিদ্যালয়ের অধিভুক্ত। পূর্বে এটি কলকাতা বিশ্ববিদ্যালয়ের অধিভুক্ত ছিল।
জর্জ অ্যান্ডারসন

স্যার জর্জ অ্যান্ডারসন সিআইই, সিএসআই (১৫ মে ১৮৭৬ – ১৫ মে ১৯৪৩) হলেন একজন প্রখ্যাত অধ্যাপক ও শিক্ষাবিদ এবং ঔপনিবেশিক আমলের ব্রিটিশ পদস্থ সরকারি কর্মকর্তা। তিনি ইন্ডিয়ান এডুকেশনাল সার্ভিসে গুরুত্বপূর্ণ ভূমিকা রাখায় সন্মানজনক নাইটহুড খেতাবে ভূষিত হন।
এডওয়ার্ড জন অ্যান্ডারসনের সন্তান জর্জ অ্যান্ডারসন ১৮৭৬ সালের ১৫ মে জন্মগ্রহণ করেন এবং প্রথমে উইনচেস্টার কলেজ ও পরে অক্সফোর্ড থেকে ১৮৯৯ সালে আধুনিক ইতিহাসে স্নাতক ডিগ্রি লাভ করেন।
ইস্টবোর্নের একটি স্কুলে সহকারী শিক্ষক হিসাবে কর্মজীবন শুরু করা স্যার জর্জ ১৯০৩ সাল থেকে ১৯০৮ সাল পর্যন্ত দক্ষিণ আফ্রিকার ট্রান্সভাল এডুকেশন ডিপার্টমেন্টে কর্মরত থাকার পর ১৯০৯ সালে ভারতে বদলি হয়ে আসেন এবং ১৯৩৬ সাল পর্যন্ত এখানকার বিভিন্ন প্রদেশের শিক্ষা বিভাগে গুরুত্বপূর্ণ পদে দায়িত্ব পালন করেন।
শিক্ষা বিভাগে কর্মরত থাকা অবস্থায় তিনি ভারতবর্ষের বিভিন্ন বিষয়াবলী নিয়ে বেশ কিছু গুরুত্বপূর্ণ পুস্তক রচনা করেন, যার মধ্যে রয়েছেঃ
জেমস ড্রুমন্ড অ্যান্ডারসন

ড. জেমস ড্রুমন্ড অ্যান্ডারসন (১১ নভেম্বর ১৮৫২ – ২৪ নভেম্বর ১৯২০) হলেন একজন প্রখ্যাত গবেষক ও লেখক এবং ঔপনিবেশিক আমলের ব্রিটিশ পদস্থ সরকারি কর্মকর্তা। তিনি ইন্ডিয়ান সিভিল সার্ভিসে গুরুত্বপূর্ণ ভূমিকা রাখার পাশাপাশি এখানকার শিক্ষা ব্যবস্থা এবং অন্যান্য বিষয়াবলী নিয়ে বেশ কিছু গুরুত্বপূর্ণ পুস্তক রচনা করেছিলেন।
ডা. জেমস অ্যান্ডারসন এম. ডি. ও এলেন গার্সটিনের সন্তান জেমস ড্রুমন্ড ১৮৫২ সালের ১১ নভেম্বর ভারতের কলকাতায় জন্মগ্রহণ করেন এবং ইংল্যান্ডের রাগবি শহরের চেলটেনহ্যাম কলেজ থেকে শিক্ষা লাভ করেন।
তিনি ১৮৭৫ সালে অ্যাসিস্টেন্ট ম্যাজেস্ট্রেট ও কালেক্টর পদে চাকুরিতে যোগ দিয়ে পরবর্তীতে ১৮৯৪ সালে ইন্ডিয়ান সিভিল সার্ভিসে যোগ দেন এবং ১৯০০ সালে এখান থেকে অবসর নিয়ে কেমব্রিজ বিশ্ববিদ্যালয়ে বাংলা ভাষা ও সাহিত্যে অধ্যাপনায় আত্মনিয়োগ করেন।
শিক্ষা বিভাগে কর্মরত থাকা অবস্থায় তিনি ভারতবর্ষের বিভিন্ন বিষয়াবলী নিয়ে বেশ কিছু গুরুত্বপূর্ণ পুস্তক রচনা করেন, যার মধ্যে রয়েছেঃ
গোপালসমুদ্রম

গোপালসমুদ্রম হলো ভারতীয় রাজ্য তামিল নাড়ুর তিরুনেলবেলি জেলার একটি পঞ্চায়েত শহর। গোপালসমুদ্রম তমিরাবনি নদীর তীরে অবস্থিত। গোপালসমুদ্রম আম্বাসমুদ্রমের তালুকের মধ্যে পড়ে। রাজ্য নির্বাচনে এটি চেরান্মহাদেবী বিধানসভার অন্তর্গত এবং এটি লোকসভা নির্বাচনে তিরুনেলবেলি নির্বাচনকেন্দ্রের মধ্যে পড়ে। এছাড়াও এই গ্রামে একটি প্রাচীন শিব মন্দির, বিষ্ণু মন্দির এবং কিছু গণেশ মন্দির অবস্থিত।
২০১১ সালের আদমশুমারি অনুযায়ী, গোপালসমুদ্রম শহরের সর্বমোট জনসংখ্যা ১০,৬৯৪
http://www.censusindia.gov.in
আসাফ আল-করনি

আসাফ আল-করনি (; জন্ম: ২ এপ্রিল, ১৯৮৪) হচ্ছেন সৌদি আরবের একজন ফুটবলার। তিনি সৌদি আরব জাতীয় ফুটবল দলে গোলরক্ষক হিসেবে খেলেন। তিনি সৌদি পেশাদার লিগে আল-ইতিহাদের হয়ে খেলেন। তিনি ২০০৭ সালের এশিয়া কাপে খেলছেন।
ইতু পূজা

ইতু পূজা বাংলার একটি লোকউৎসব। অগ্রহায়ণ মাসের প্রতি রবিবার ইহলোকে শস্যবৃদ্ধি কামনায় এবং পরলোকে মোক্ষ লাভের ইচ্ছায় "ইতু" বা "ইঁয়তি" পূজা করা হয়। কার্তিক সংক্রান্তিতে ইতু পূজার শুরু এবং অগ্রহায়ণ মাসের শেষে এই পূজার সমাপ্তি ঘটে।
ইতু শব্দটি মিতু অর্থাৎ মিত্র থেকে এসেছে। সুতরাং মিত্র>মিতু>ইতু। মিত্র শব্দের অর্থ সূর্য। কার্তিক মাসের সংক্রান্তিকে বিষ্ণুপদী সংক্রান্তি বলে। এই সংক্রান্তিতে সূর্য জ্যোতিষ শাস্ত্রমতে নীচরাশি তূলা হতে নিষ্ক্রান্ত হয়ে উচ্চাভিমুখী হয়ে বৃশ্চিক রাশিতে প্রবেশ করে এবং এই অবস্থানে সূর্যের নাম মিত্র। সেই থেকেই বাংলার ঘরে ঘরে ইতু পুজো শুরু হয়। সুতরাং ইতু পূজা মানে সূর্য পূজা। তবে, আচার্য সুকুমার সেন ইতু পুজোর ইতিহাসকে অন্য আঙ্গিকে তুলে ধরেছেন। তাঁর মতে, ইতু হলেন প্রাচীন ইন্দ্রপূজার দৃষ্টান্ত। ঋকবেদীয় সূক্তগুলোর নাম ইন্দ্রস্তূপ, সেখান থেকে ইন্দথথু>ইতু। তাঁর মতে, মেয়েরা ইন্দ্রের মতো বর পাওয়ার বাসনায় ইন্দ্রদ্বাদশীর দিন ইতু পূজা করে। তবে বাংলার মেয়েরা ইতুকে শস্যের দেবী হিসেবেই পূজা করে থাকে।
একটি সুন্দর মাটির খোলাতে মাটি ভরে তার মধ্যে মান, কচু, কলমীলতা, হলুদ, আখ, শুষনি, সোনা ও রুপোর টোপর, জামাই-নাড়ু, শিবের জটা, কাজললতা রেখে ফুলের মালা, ধূপ-দীপ-সিঁদুর প্রভৃতি পুজোর উপকরণ ও ফল-মিষ্টান্ন ও নবান্ন সহযোগে ইতু পূজা করা হয়। অগ্রহায়ণ মাসের প্রতি রবিবার পুজো করে অগ্রহায়ণ মাসের সংক্রান্তিতে ইতু বিসর্জন করা হয়। প্রতি রবিবারের ব্রত রাখলে উপহাস অথবা অপারগে ফলমূল/শাকসব্জী ভোজন কর্তব্য। 
এই পূজার সময় বলা হয়-
"ওঁ সূর্যায় নমঃ।"
পুজোর পর ব্রতের কথা শোনার সময় ৮টা আতপচাল ও ৮টা দূর্বা জলে ধুয়ে একটা ছোট পাত্রে রেখে হাতে রাখতে হয়।
উমনো-ঝুমনোর গল্প।
মাথাভাঙ্গা মহকুমা

মাথাভাঙ্গা মহকুমা ভারতের পশ্চিমবঙ্গ রাজ্যের কোচবিহার জেলার একটি শহর ও পৌরসভা এলাকা। শহরের এলাকা ছাড়া মাথাভাঙ্গা ৩টি সমষ্টি উন্নয়ন ব্লক নিয়ে গঠিত। যথা-১) শীতলকুচি সমষ্টি উন্নয়ন ব্লক ২)মাথাভাঙ্গা ১ সমষ্টি উন্নয়ন ব্লক, ৩)মাথাভাঙ্গা ২ সমষ্টি উন্নয়ন ব্লক। এছাড়া ২৮টি গ্রামপঞ্চায়েত নিয়ে মাথাভাঙ্গা মহকুমা গঠিত। মাথাভাঙ্গাতে এর সদর দফতর রয়েছে।
মাথাভাঙ্গা মহকুমাতে মাথাভাঙ্গা পৌরসভা ছাড়া আরো ৩টি সমষ্টি উন্নয়ন ব্লক আছে। যেমন শীতলকুচি সমষ্টি উন্নয়ন ব্লক, মাথাভাঙ্গা-১ সমষ্টি উন্নয়ন ব্লক এবং মাথাভাঙ্গা-২ সমষ্টি উন্নয়ন ব্লক।
শীতলকুচি সমষ্টি উন্নয়ন ব্লক ৮টি গ্রাম পঞ্চায়েত নিয়ে গঠিত। এই ব্লকের সদর দফতর ও থানা হল শীতলকুচি।
মাথাভাঙ্গা-১ সমষ্টি উন্নয়ন ব্লক ১০টি গ্রাম পঞ্চায়েত নিয়ে গঠিত। এই সমষ্টি উন্নয়ন ব্লকের সদর দফতর মাথাভাঙ্গা এবং এই এলাকা মাথাভাঙ্গা ও ঘোকসাডাঙ্গা নিয়ে থানা গঠিত।
মাথাভাঙ্গা-২ সমষ্টি উন্নয়ন ব্লক ১০টি গ্রাম পঞ্চায়েত নিয়ে গঠিত। এই সমষ্টি উন্নয়ন ব্লকের সদর দফতর ভোগমারা এবং এই এলাকা মাথাভাঙ্গা ও ঘোকসাডাঙ্গা নিয়ে থানা গঠিত।
মাথাভাঙ্গা পৌরসভা, মাথাভাঙ্গা-২ সমষ্টি উন্নয়ন ব্লক এবং মাথাভাঙ্গা-১ সমষ্টি উন্নয়ন ব্লকের হাজরাহাট-১, হাজরাহাট-২ এবং পঞ্চগড় গ্রামপঞ্চায়েত নিয়ে গঠিত মাথাভাঙ্গা বিধানসভা কেন্দ্র।
মাথাভাঙ্গা-১ সমষ্টি উন্নয়ন ব্লকের অন্য ৭টি গ্রামপঞ্চায়েত যেমন বৈরাগীরহাট, কুরসামারী, শিখরপুর, গোপালপুর, জর্পটকি, নাহারহাট ও কেদারহাট নিয়ে গঠিত শীতলকুচি বিধানসভা কেন্দ্র।
ক্ষিতীন্দ্র চন্দ্র বৈশ্য

ক্ষিতীন্দ্র চন্দ্র বৈশ্য (জন্ম ২৩ মে ১৯৫২) একজন বাংলাদেশী দূরপাল্লার সাঁতারু এবং মুক্তিযোদ্ধা। বাংলাদেশের স্বাধীনতা যুদ্ধে বিশেষ অবদানের জন্য বাংলাদেশ সরকারে তাকে ২০১৯ সালে মুক্তিযুদ্ধে একুশে পদক প্রদান করে। "ওয়ার্ল্ড ওপেন ওয়াটার সুইমিং এসোসিয়েশন" তাকে ২০১৯ সালে বিশ্বের ৫০জন সর্বাধিক অ্যাডভান্সারস ওপেন ওয়াটার সাঁতারুর মধ্যে একজন হিসেবে ঘোষণা করে।
ক্ষিতীন্দ্র ১৯৫২ সালের ২৩ মে নেত্রকোণা জেলার মদন উপজেলার জাহাঙ্গীরপুর গ্রামে জন্মগ্রহণ করেন। তার পিতার নাম ক্ষিতীশ চন্দ্র বৈশ্য ও মাতার নাম সুপ্রভা রাণী বৈশ্য। তিনি সিলেটের এমসি কলেজ থেকে পদার্থবিদ্যায় স্নাতক সম্পন্ন করেন এবং ঢাকা বিশ্ববিদ্যালয় থেকে একই বিষয়ে স্নাতকোত্তর ডিগ্রি লাভ করেন।
১৯৮০ সালে স্নাতকোত্তর সম্পন্ন করে বাংলাদেশ আবহাওয়া অধিদপ্তরে দুই বছর ফেলোশিপ করেন। ১৯৮২ সালে বিমান নিয়ন্ত্রক হিসেবে বাংলাদেশ বেসামরিক বিমান চলাচল কর্তৃপক্ষে যোগদান করেন। ২০১১ সালে তিনি চাকরি থেকে অবসর গ্রহণ করেন। পরবর্তীতে একই সংস্থায় অ্যাভিয়েশন নেভিগ্যাশন সার্ভিস পরামর্শক হিসেবে যোগ দেন।
ক্ষিতীন্দ্র ব্যক্তিগত জীবনে অনুপমা বৈশ্যের সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে। পরিবার নিয়ে তিনি ঢাকায় বসবাস করেন।
ক্ষিতীন্দ্র ঢাকা বিশ্ববিদ্যালয়ের জগন্নাথ হলের আবাসিক ছাত্র থাকাবস্থায় ১৯৭৪ সালের ১৬ সেপ্টেম্বর হলের পুকুরে ৯৩ ঘণ্টা ১১ মিনিট সাঁতার কেটে জাতীয় রেকর্ড গড়েন। ১৯৭৬ সালের ১৯ অক্টোবর তিনি নিজের এই রেকর্ডটি ভেঙ্গে ফেলেন। ঢাকা বিশ্ববিদ্যালয় কেন্দ্রীয় ছাত্র সংসদের আয়োজনে ১৪ অক্টোবর অপরাহ্ন ৪ ঘটিকা থেকে ১৯ অক্টোবর ভোর ৪টা ৫ মিনিট পর্যন্ত ১০৮ ঘণ্টা ৫ মিনিট একই পুকুরে সাঁতার কাটেন। ১৯৮০ সালে ভারতের মুর্শিদাবাদ জেলার ভাগীরথী নদীতে ১২ ঘণ্টা ২৮ মিনিটে ৭৪ কিলোমিটার সাঁতার কেটে পার হন। তিনি ২০১৭ সালের ৪ আগস্ট ময়মনসিংহের ফুলপুর উপজেলা থেকে শুরু করে নেত্রকোণার মদন উপজেলা পর্যন্ত কংস নদী দিয়ে ৪৩ ঘণ্টা ১২ মিনিটে বিরামহীন ১৪৬ কিলোমিটার সাঁতার কেটে জাতীয় রেকর্ড গড়েন।
২০১৮ সালের ৩ সেপ্টেম্বর সকাল ৭টায় তিনি নালিতাবাড়ীর ভোগাই নদী থেকে সাঁতার শুরু করে ৬০ ঘণ্টা ৫৫ মিনিটে নেত্রকোণা জেলার কংস ও মগড়া নদী হয়ে ১৮৬ কিলোমিটার পথ অতিক্রম করে মদন উপজেলার দেওয়ান বাজার ঘাট পৌঁছান ৫ সেপ্টেম্বর সন্ধ্যা ৭টা ৫৫ মিনিটে। এর মাধ্যমে তিনি তার নিজের রেকর্ড ভাঙ্গার পাশাপাশি বিশ্ব রেকর্ডও গড়েন। "ওয়ার্ল্ড ওপেন ওয়াটার সুইমিং এসোসিয়েশন" তাকে ২০১৯ সালে বিশ্বের ৫০জন সর্বাধিক অ্যাডভান্সারস ওপেন ওয়াটার সাঁতারুর মধ্যে একজন হিসেবে ঘোষণা করে।
প্যারাডাইস পেপার্স

প্যারাডাইস পেপার্স হচ্ছে ১৩.৪ মিলিয়ন গোপন বৈদ্যুতিক নথির সংকলন বহিঃরাষ্ট্রীয় বিনিয়োগের ব্যাপারে যা ফাঁঁস করা হয় জার্মান রিপোর্টার ফ্রেদেরিক ওবারমাইয়ার ও বাস্তিয়ান ওবারমাইয়ারের কাছে, যারা সংবাদপত্র সাদ্দেউট্সচ্ জেইটুঙের। পত্রিকাটি তা সহপ্রদান করে ইন্টার্ন্যাশনাল কনসর্টিয়াম অফ ইনভেস্টিগেটিভ জর্নালিস্টস এর প্রতি, এবং ৩৮০ এরও অধিক সাংবাদিকদের একটি আন্তর্জালে। কিছু বিস্তারিত তথ্যকে জনপ্রকাশ করা হয় নভেম্বার ৫, ২০১৭ তে।
এই নথিগুলোর সূচনা ঘটে বহিঃরাষ্ট্রীয় যাদুবৃত্ত সদস্য অ্যাপলবাই, ব্যবসাসংঘ সেবা সরবরাহকারী এস্টেরা ও এশিয়াসিটি ট্রাস্ট এবং ১৯ টি কর আইনসীমানার মধ্যে বিদ্যমান ব্যবসায় নিবন্ধনব্যবস্থা থেকে। এগুলোর মধ্যে নাম আছে ১২০০০০ এরও বেশি ব্যক্তি ও ব্যবসাপ্রতিষ্ঠানের। তাদের মধ্যে আছে এআইজি, রাজপুত্র চার্লস, রানী এলিজাবেথ ২, কলম্বিয়ার প্রেসিডেন্ট জুয়ান ম্যানুয়েল স্যান্টোস এবং ইউএস ব্যবসা সচিব উইলবার রস। ১.৪ টেরাবাইট আকৃতির, এটা দ্বিতীয় কেবল ২০১৬ তে ফাস হওয়া পানামা পেপার্স এর কাছে, আকৃতিতে।
কাঁঠালিয়ার পুতুল, মুর্শিদাবাদ

কাঁঠালিয়ার পুতুল মুর্শিদাবাদ জেলার বিখ্যাত পুতুল। প্রায় তেরোশো বছরের প্রাচীন এই পুতুল তৈরির ধারা। খ্রিস্টিয় সপ্তম শতক থেকে এই পুতুল তৈরী হয়ে আসছে। খুবই কম কুম্ভকার সম্প্রদায় আজও বিলুপ্তপ্রায় এই পুতুল তৈরী করেন। তবে এই পুতুল পশ্চিমবঙ্গ রাজ্য সরকারের সাহায্যে পুনরায় হৃত গরিমা ফিরে পেয়েছে। পুতুলের গায়ে লাল-কালো ডোরা কাটা দাগ এই পুতুলের শনাক্তকারী চিহ্ন। বর্তমানে সাধন পাল ও তার পরিবারের লোকেরা এই ধরনে পুতুল তৈরী করেন।
রাজা শশাঙ্কের আমল থেকে এই পুতুল তৈরির ইতিহাস চলে আসছে। খ্রিস্টিয় সপ্তম শতক থেকে এই শিল্প চলে আসছে। শশাঙ্ক পোড়ামাটির শিল্পের উপর জোর দিয়ে ছিলেন। নানা উত্কীর্ণ লিপিতে এর নানা উল্লেখ পাব যায়। রাজা শশাঙ্কের ভাবনার বাস্তবায়নে উঠে পড়ে লেগেছিল কাঁঠালিয়ার মতো কয়েকটি গ্রাম। শুধু মাটির থালা, গ্লাস নয়, এই গ্রামে একসময় গড়ে উঠেছিল পুতুল তৈরির কারখানা। অতীতের স্মৃতি বহন করে এখনও নানা পুরনো বাড়িতে লাল-সাদা পুতুলগুলো অন্দরসজ্জার অঙ্গ হিসেবে শোভা পায়। কলকাতার শিল্পগ্রামে ইতিহাসের সাক্ষী হিসেবে শশাঙ্কের আমলের পোড়া মাটির সামগ্রী বাসনকোসন রাখা রয়েছে।
এখানকার পুতুল সাধারণ জনজীবনের নানা ঘটনা প্রতিভাত করে। জাতা পেশাই রত মহিলা সহ ধান্ভান্গার সময়ের বা দুজন মহিলার চুল বেঁধে দেওয়ার মত নানা নিত্য নৈমিত্তিক ঘটনা এখানে তুলে ধরা হয়।
এখানকার পুলিশ বা দারোগা পুতুলও খুব বিখ্যাত। ব্রিটিশ আমলের নানা দারোগাদের এখনো এই পুতুলের মাধ্যমে তুলে ধরা হয়। চন্দ্র শেখর, বৈদ্যনাথ, যাদবচন্দ্রএর মত দারোগার পুতুল এখানে বানানো হয়।
এখানকার পুতুলগুলোকে প্রথমে চাকায় গড়ে নিয়ে পরে হাতে সুষম সঠিক আকার দেওয়া হয়। অভ্র মেশানো রং এই পুতুলকে অভাবনীয় সুন্দর করে তুলেছে। পুতুলের গায়ে ডোরা কাটা দাগ কাঁঠালিয়ার পুতুলের বিশেষ চিহ্ন।
মোহাম্মদ সালাহ

মোহাম্মদ সালাহ হামেদ মাহরুস ঘালে ( ; জন্ম ১৫ জুন ১৯৯২) একজন মিশরীয় পেশাদার ফুটবলার, যিনি একজন ফরওয়ার্ড হিসেবে জনপ্রিয় ব্রিটিশ ক্লাব লিভারপুল এবং মিশরীয় জাতীয় দল-এ খেলে থাকেন।
সালাহ একজন পেশাদার ফুটবলার হিসেবে এল মাকোলুন নামক ক্লাবের হয়ে খেলার মাধ্যমে তার কর্মজীবন শুরু করেন, পরবর্তীতে ২০১২ সালে, তিনি সুইজারল্যান্ড এর বাসেল শহর ভিত্তিক ক্লাব এফসি বাসেল এ স্থানান্তরিত হন, এর পরে, ২০১৭ সালে জনপ্রিয় ক্লাব লিভারপুল-এ স্থানান্তর হওয়ার আগ পযন্ত তিনি জনপ্রিয় ব্রিটিশ ক্লাব চেলসি, ইটালীয় ক্লাব ফিওরেন্টিনা (ধারে) এবং আরেকটি ইটালীয় ক্লাব রোমা'র হয়ে খেলেছেন।
এর পাশাপাশি তিনি ২০১১ সাল থেকে মিশরীয় জাতীয় ফুটবল দলের প্রতিনিধিত্ব করে আসছেন, তিনি আফ্রিকা অনূর্ধ্ব-২০ কাপ অব নেশনস-এ তিনি ব্রোঞ্জ পদক জিতেছেন, এছাড়াও তিনি ২০১১ সালে কলাম্বিয়ায় আয়োজিত ২০১১ ফিফা অনূর্ধ্ব-২০ বিশ্বকাপ-এ ও অংশগ্রহণ করেছেন, লন্ডন-এ অনুষ্ঠেও ২০১২ সামার অলিম্পিকস, লিবিয়াতে অনুষ্ঠেও সিএএফ কাপ অব নেশনস ২০১৭ অংশগ্রহণ করেছেন, এবং তার দল ফাইনালেও পৌছে যায় তবে ফাইনাল ম্যাচটি আর জেতা হয়নি তাদের, এর পরে তিনি ২০১৮ সালে রাশিয়া'তে অনুষ্ঠিত হতে যাওয়া ফিফা বিশ্বকাপ ২০১৮-তে তার জাতীয় দলের হয়ে খেলার যোগ্যতা অর্জন করেন। অত:পর, তিনি ২০১৮ বিশ্বকাপে খেলার জন্য যোগ্যতা অর্জনকারী ফিফা বিশ্বকাপ কোয়ালিফিকেশন(সাফ)-এ সর্বোচ্চ গোলদাতা হন।
তিনি তার ক্লাব বাসেল এর সাথে প্রথম সিজনেই সুইস সুপার লিগ এবং ২০১৪–১৫ মৌসুমের প্রিমিয়ার লিগ জয় করেন, এছাড়া চেলসি'র সাথে ২০১৪–১৫ মৌসুমের ফুটবল লিগ কাপ জয় করেন, ২০১২ সালে তাকে বছরের সেরা সাফ সবচেয়ে প্রতিশ্রুতিশীল আফ্রিকান প্রতিভা'র পুরস্কার প্রদান করা হয়। ২০১৩ সালে, সুইস সুপার লিগে সেরা খেলোয়াড় হওয়ার জন্য, তাকে এসএফপি গোল্ডেন প্লেয়ার অ্যাওয়ার্ড নামক পুরস্কার প্রদান করা হয়।
২০১৭ সালে, সাফ বছরের সেরা অাফ্রিকান ফুটবলার হিসেবে, সাহাহ এর নাম ঘোষণা করা হয়, বিবিসি বছরের সেরা অাফ্রিকান ফুটবলার, এছাড়া ২০১৭ সালের নভেম্বর মাসের মাসের সেরা প্রিমিয়ার লিগ খেলোয়াড় হিসেবেও তার নাম ঘোষণা করা হয়। এছাড়াও তিনি বছরের সেরা সাফ দল এবং সাফ অাফ্রিকান কাপ অব নেশনস টুর্নামেন্টের সেরা দল-এ নির্বাচিত হন।
২০১৩ সালে সালাহ, ম্যাগিকে বিয়ে করেন। একসাথে দম্পতিটির একটি কন্যা সন্তান রয়েছে, যার নাম মক্কা, যিনি ২০১৪ সালে জন্মগ্রহণ করেন। তার কন্যার নাম ইসলামের সবচেয়ে পবিত্রতম শহর মক্কা'র নাম অনুসারে রাখা হয়েছে, তার কন্যা লন্ডনের দক্ষিণ পশ্চিম অঞ্চলে অবস্থিত ওয়েস্ট মিনিস্টার হাসপাতাল এ জন্ম গ্রহণ করে। সালাহ একজন মুসলিম, এবং প্রায়ই তিনি সিজদা প্রদানের মাধ্যমে গোল উদ্‌যাপন করেন। তিনি তিনটি আলাদা ভাষায় কথা বলতে পারেন: আরবী, ইংরেজি এবং ইটালিয়ান।
লিভারপুলের ভক্তরা ডডির "Good Enough" এর সুরে একটি ছড়া তৈরি করে বলেছিল যে সালাহ যদি গোল করতে থাকে তবে তারা ইসলামে ধর্মান্তরিত হবে - "যদি সে আপনার পক্ষে যথেষ্ট ভাল হয় তবে সে আমার পক্ষে যথেষ্ট ভাল, যদি সে আরও কয়েকটি গোল করে, তাহলে আমিও মুসলিম হব।সালাহ একে তাঁর অনুমোদন দিয়েছিল। তাঁর মনোহর ও আপোসবাদী ব্যক্তিত্ব তাকে যুক্তরাজ্যে একটি জনপ্রিয় ব্যক্তিত্ব হিসাবে গড়ে তুলেছে। তার লক্ষ্য উদ্‌যাপনের সময়, সালাহ সুজুদে আল্লাহকে ধন্যবাদ জানাতে সিজদা অবস্থায় শুয়ে থাকে। এটি FIFA 19 এ প্রদর্শিত হয়।
লাভলীন কৌর সাসন

লাভলীন কৌর সাসন হচ্ছেন একজন ভারতীয় টেলিভিশন অভিনেত্রী, যিনি বিভিন্ন ভারতীয় ধারাবাহিকে কাজ করছেন। তিনি স্টার প্লাসে সম্প্রচারিত "সাথ নিভানা সাথিয়ায়" "পরিধি মোদী" চরিত্রে অভিনয়ের মাধ্যমে জনপ্রিয়তা অর্জন করেছেন। ২০১৭ সালের মার্চ মাসে, তিনি উক্ত ধারাবাহিকটি ছেড়ে দেন।
জমিরুদ্দিন খাঁ

ওস্তাদ জমিরুদ্দিন খাঁ (মৃত্যু: ১৯৩৯) হলেন ভারতীয় উপমহাদেশের একজন প্রখ্যাত সঙ্গীতজ্ঞ। তিনি কাজী নজরুল ইসলাম, তুলসী লাহিড়ী, আঙুর বালা, ইন্দু বালা, হরমতি, কমল দাশগুপ্ত, সুবল দাশগুপ্ত, আব্বাস উদ্দীন প্রমুখ প্রতিথ যশা সঙ্গীত শিল্পীর সঙ্গীত শিক্ষক ছিলেন।
আম্বালের প্রখ্যাত ধ্রুপদ গায়ক মসিদ খাঁ আম্বালাওয়াল উনিশ শতকের শেষভাগে কলকাতায় বসবাস করা কালীন সেখানেই জমিরউদ্দিন জন্মগ্রহণ করেন।
কলকাতায় ‘ঠুমরির রাজা’ নামে খ্যাত জমিরুদ্দিন পর্যায়ক্রমে বড় ভাই গোলাম জান, পিতা মসিদ খাঁ, খলিফা বাদল খাঁ, গহরজান ও মৈজুদ্দিনের নিকট সঙ্গীতের বিভিন্ন ধারায় তালিম নেন।
আধুনিক বাংলা গানের উন্মেষপর্বে সুরনির্মাণে বিশেষ প্রভাব বিস্তারকারী জমিররুদ্দিনের নিকট সেকালে প্রখ্যাত সঙ্গীত শিল্পীরা তালিম নেন, যাদের মধ্যে রয়েছে কাদের জামেরী, আঙুরবালা, ইন্দুবালা, হরমতি কমল দাশগুপ্ত, সুবল দাশগুপ্ত, কৃষ্ণচন্দ্র দে (অন্ধ গায়ক) প্রমুখ।
মোহাম্মদ হোসেন খসরু

ওস্তাদ মোহাম্মদ হোসেন খসরু (২ এপ্রিল ১৯০৩ - ৬ আগস্ট ১৯৫৯) হলেন ভারতীয় উপমহাদেশের একজন প্রখ্যাত সঙ্গীতজ্ঞ। তিনি কুমার শচীনদেব বর্মণ, হিমাংশু দত্ত, ওস্তাদ সমরেন্দ্র পাল, সন্ধ্যা মুখার্জি, ওস্তাদ আলী আহমদ খান, পান্নালাল ঘোষ, আবদুল আলীম, ফেরদৌসী রহমান, শাহনাজ রহমত উল্লা, সোহরাব হোসেন প্রমুখ প্রতিথ যশা সঙ্গীত শিল্পীর সঙ্গীত শিক্ষক ছিলেন।
মোহাম্মদ হোসেন খসরু ১৯০৩ সালের ২ এপ্রিল কুমিল্লা শহরস্থ মাতুলালয় দারোগা বাড়িতে জন্মগ্রহণ করেন; যদিও তার পৈতৃক নিবাস ছিলো ব্রাহ্মণবাড়িয়ার কসবা থানার মঈনপুর গ্রামে।
ওস্তাদ আলাউদ্দিন খাঁ প্রদত্ত ‘দেশমণি’ খেতাব প্রাপ্ত ওস্তাদ খসরু পর্যায়ক্রমে ওস্তাদ জানে আলম চৌধুরী, আমিরুল ইসলাম শকী, ওয়াজির খাঁ, মেহেদী হাসান খান, ওস্তাদ নাছির উদ্দিন খান, ওস্তাদ কালে খাঁ, ওস্তাদ মামিদ খাঁন, ওস্তাদ করিম খাঁ, ওস্তাদ মঈজউদ্দিন খাঁ, ওস্তাদ উজির খাঁ, ওস্তাদ মোহাম্মদ আলী খাঁ, ওস্তাদ জদ্দন বাঈ, ওস্তাদ আল্লাদিয়া খাঁ, ওস্তাদ বাদল খাঁ প্রমুখের নিকট সঙ্গীতের বিভিন্ন ধারায় তালিম নেন।
সঙ্গীত চর্চায় অসাধারণ অবদানের জন্য পাকিস্তান সরকার ১৯৬২ সালে ‘প্রাইড অব পারফরমেন্স’ (মরণোত্তর) এবং বাংলাদেশ সরকার ১৯৭৮ সালে ‘শিল্পকলা একাডেমী পদক’ (মরণোত্তর) প্রদান করে তাকে।
রানি পুতুল, হাওড়া

রানি পুতুল পশ্চিমবঙ্গের হাওড়া জেলার অন্যতম বিখ্যাত পুতুল। বিষ্ণুপুরের পোড়ামাটির বা টেরাকোটার মতো মনে হলেও এটি সম্পূর্ণ ভিন্ন একটি পুতুল।
এই পুতুলের ইতিহাস নিয়ে অনেক মত চালু আছে। কেউ কেউ বলেন এটি কাল্পনিক রানী। আবার অনেকে একে বাস্তবসম্মত একটি রানীর অবয়ব বলে মনে করেন।
এই পুতুলে ব্রিটিশ আমলের ছাপ রয়েছে। বিশেষজ্ঞরা এটিকে রাণী ভিক্টোরিয়ার অবয়ব বলে মনে করেন। দেবীর গোলগাল মুখ সেটাই ইঙ্গিত করে।
প্রথমে দুটি খোলে ছাঁচ করে নেওয়া হয়। এর পর সেই দুটি অংশকে পুড়িয়ে নিয়ে পুতুল তৈরি করা হয়। এই ধরনের পুতুলের পা থাকে না। কোমরের নিচের অংশ ঘাগড়া দিয়ে ঢাকা থাকে। পুতুলের চুল কোঁকড়ানো। কখনো কখনো মুকুটও পরানো হয়। সম্পূর্ণ পুতুল তৈরি হওয়ার পর অভ্র মেশানো গোলাপি রঙ করে করা হয়।
বিলুপ্তপ্রায় এই শিল্প আজ শিল্পী দিবাকর পালের হাত ধরে বেঁচে আছে। বর্তমানে জগতবল্লভপুরের শিল্পী দিবাকর পাল পরিবার পরম্পরায় আজও বানিয়ে চলেছেন এমন রানি পুতুল।
ভারতীয় ৫০০ টাকার নোট

ভারতীয় ৫০০ টাকা ব্যাঙ্কনোট (₹ ৫০০) ভারতীয় টাকার একটি মূল্য। বর্তমান ₹ ৫০০ টাকায নোট, ১০ নভেম্বর, ২০১৬ থেকে প্রচলিত হওয়া, মহাত্মা গান্ধী নতুন সিরিজের একটি অংশ। অক্টোবর ১৯৯৭ এবং নভেম্বর ২০১৬ এর মধ্যে প্রচলিত মহাত্মা গান্ধী সিরিজের ব্যাঙ্কনোটগুলি ৮ নভেম্বর, ২০১৬ সালে বন্ধ করা হয়। ১৩ জুন, ২০১৭ তারিখে, ভারতীয় রিজার্ভ ব্যাংক শীঘ্রই নতুন ₹ ৫০০ নোট বাজারে ছাড়ে, কিন্তু পুরাতন বেশি আইনি দরপত্র চলতে থাকবে। নকশাটি মহাত্মা গান্ধী (নিউ) সিরিজের বর্তমান নোটের অনুরূপ, ব্যতীত অন্য কোনও ইনসেট 'এ' নিয়ে আসবে না।
মুদ্রাস্ফীতির কারণে প্রচলিত ব্যাঙ্ক নোট সংখ্যা বাড়ানোর জন্য অক্টোবর ১৯৮৭ সালে ভারতীয় রিজার্ভ ব্যাংক দ্বারা ৫০০ টাকার নোটভুক্তি করা হয়। নোটটিতে প্রধানত ভারতের প্রতীক অশোক স্তম্ভের পরিবর্তে মহাত্মা গান্ধীর প্রতিকৃতি ব্যবহার হয়। এই নকশার জনপ্রিয়তার ফলে অন্যান্য ভারতীয় নোটের নকশার শেষ প্রান্তে এবং প্রথম মহাত্মা গান্ধীর সিরিজ নোটগুলির প্রবর্তন ঘটে।
৮ ই নভেম্বর, ২০১৬ সালে, ভারতের প্রধানমন্ত্রী নরেন্দ্র মোদী ভারতে দুর্নীতির বিরুদ্ধে লড়াইয়ের জন্য এবং জাল নোটের সমস্যা মোকাবেলার একটি উপায় হিসেবে মহাত্মা গান্ধীর সিরিজের ৫০০ নোটের অবমূল্যায়ন ঘোষণা করেন। ১০ নভেম্বর, ২০১৬ তারিখে, আগের ব্যাংক নোটটি নগদ অর্থের মহাত্মা গান্ধী নতুন সিরিজের একটি নতুন ৫০০ নোটের পরিবর্তন করা হয় পুরাতোন ৫০০ নোটের সঙ্গে। [8]
অন্যান্য ভারতীয় টাকার নোটগুলির মতো, ৫০০ টাকার নোটের পরিমাণ (মূল্য) ১৭ টি ভাষায় লেখা আছে। নোটের পিছনে, টাকার মূল্য ইংরেজি এবং হিন্দি ভাষাতে লেখা হয়। বিপরীতটি একটি ভাষা প্যানেল যা ২২ টি অষ্টম তফসিলভুক্ত ভাষার মধ্যে ১৫ টি রাজ্য ভাষা নোটের তালিকা প্রদর্শন করে । ভাষা বর্ণানুক্রমিকভাবে প্রদর্শিত হয়। প্যানেলের অন্তর্ভুক্ত ভাষাগুলি হল আসামি, বাংলা, গুজরাটি, কন্নড়, কাশ্মীরি, কঙ্কনি, মালয়ালম, মারাঠি, নেপালী, ওড়িয়া, পাঞ্জাবি, সংস্কৃত, তামিল, তেলুগু এবং উর্দু।